CyphAfrica: Meer privaatheid met twee webblaaiers
Daar is nog 'n paar moontlikhede:
Daar is verskeie Firefox-byvoegings vir verbeterde privaatheid en sekuriteit.
Verskeie webblaaiers bied nou 'n manier om privaat te blaai. Hierdie verskaf tydelik 'n geïsoleerde ekwivalent van 'n skoon/nuwe webblaaier sonder dat dinge soos koekies heen of weer kan lek van/na die "hoofblaaier". As mens privaat blaai na 'n webwerf, lyk mens dus soos 'n nuwe besoeker i.t.v. koekies. Dit los egter nie die fingerafdrukprobleem op nie.
Firefox ondersteun veelvuldige profiele wat die selfde effek bied as afsonderlike blaaiers. Elke profiel het sy eie geïsoleerde stel koekies, kas, byvoegings en geskiedenis. Kyk na "firefox -help" vir die keuses -P en -ProfileManager. Mens kan bv. 'n kortpad skep vir 'n kopie van Firefox met die Google-profiel. Ander blaaiers bied dalk iets soortgelyk. Omdat mens dinge soos HTTP_ACCEPT en die byvoegings kan aanpas per profiel, bied dit selfs effense beskerming teen die gebruik van fingerafdrukke soos bó genoem.
Niks hiervan werk op die vlak waar verkeeranalise werk nie. Hier bied Tor sekerlik 'n verbetering, maar dit het meer te doen met afluistering as die agtervolging van die groot webmaatskappye.
Juistement, F! Die skoon blaaierbladsy is ook nuttig wanneer The Economist wil onthou dat 'n mens al te veel gratig artikels gelees het... Dankie vir die Firefox-wenk!